{{מוזיקאי
| סיווג = זמר
| שם = עידן רייכל
| תמונה = 
| כיתוב = עידן רייכל, 2024
| תאריך לידה = 12 בספטמבר 1977
| תאריך לידה עברי = כ"ט באלול ה'תשל"ז
| מקום לידה = ישראלישראל כפר סבא, ישראל
| סוגה = עולם • פופ • רוק • פולק
| סוג קול = טנור
| כלי נגינה = פסנתר, אקורדיון, גיטרה, תופים
| חברת תקליטים = הליקון • קומבנצ'ה
| חתימה = Idan Raichel signature.png
| התחלת פעילות = 1998
| בן זוג =אופיר פלוצנר 
| צאצאים =עמית פוזנר

עידן רייכל, 2005
**עידן רייכל** (נולד ב-12 בספטמבר 1977) הוא מוזיקאי, פזמונאי, מלחין, זמר-יוצר, מעבד ומפיק מוזיקלי ישראלי. מוכר בעיקר כמפיק "הפרויקט של עידן רייכל", שחמשת אלבומיו הראשונים מכרו מעל לחצי מיליון עותקים. רייכל נחשב לאחד האמנים הבולטים והמצליחים בישראל ולאחד האמנים הישראלים המוכרים בעולם.

רייכל החל את דרכו המוזיקלית בתחילת העשור הראשון של המאה ה-21 כקלידן של אמנים שונים, בהם עברי לידר וריקי גל. בשאיפה להתפתח כמפיק מוזיקלי, החליט ליצור תיק עבודות המעיד על יכולותיו. לשם כך, הקליט בבית הוריו זמרים שונים והציג את השירים בפני חברת התקליטים הליקון, שהתלהבה מן התוצאה, והחליטה להפיץ את תיק העבודות כאלבום מוזיקה. בדצמבר 2002, יצא האלבום המלא, בשם "הפרויקט של עידן רייכל", שנחל הצלחה גדולה, וזכה למעמד פלטינה מרובעת. בינואר 2005 יצא אלבומו השני של ההרכב, "ממעמקים", שנחל הצלחה רבה אף הוא, וזכה יומיים לאחר צאתו בתואר אלבום זהב. חודשים ספורים לאחר מכן, הגיע לתואר פלטינה כפולה. האלבום השלישי, "בין קירות ביתי", יצא בשנת 2008, שזכה גם הוא להצלחה במכירות ובפלטינה כפולה. בשנת 2013 יצא אלבום האולפן הרביעי, "רבע לשש", שזכה בתואר פלטינה מרובעת.

בשנת 2015, לאחר שנים של עבודה בפרויקט של עידן רייכל, הוציא את אלבום הסולו הראשון שלו, "היד החמה", שהגיע עוד לפני יציאתו למעמד של אלבום זהב, ובסופו של דבר, הגיע למעמד פלטינה. כמו כן הצליח להגיע למקום השלישי במצעד אלבומי העולם של הבילבורד. אלבום הסולו השני של רייכל, "ואם תבואי אליי", יצא בשנת 2019.

רייכל זכה ב-5 פרסי אקו"ם. ב-2006 העניק לו משרד החינוך את פרס משרד החינוך והתרבות למלחין השנה. בשנת 2020 נבחר להדליק משואה בטקס הדלקת המשואות בהר הרצל. ב-2021 הוענק לרייכל תואר דוקטור לשם כבוד בפילוסופיה מטעם אוניברסיטת בר-אילן על תרומתו למוזיקה הישראלית.

ביוגרפיה
--------

עידן רייכל בהופעה בקרן הפארקים העירוניים בניו יורק, יוני 2007
עידן רייכל בהופעה, 2011
עידן רייכל נולד בכפר סבא, בנם של רחל (רוחל'ה) ויואב רייכל, ולמד בבית הספר היסודי על שם גולדה מאיר. בגיל תשע התחיל ללמוד לנגן באקורדיון ולשמוע בעקביות מוזיקה צוענית וטנגו. בנעוריו למד ג'אז ונגינה בקלידים. לאחר סיום לימודים במגמת המוזיקה של תיכון כצנלסון בכפר סבא, שירת רייכל בצבא בלהקת רוק צבאית, שביצעה גרסאות כיסוי ללהיטי פופ ישראלים ואירופיים. לאחר שירותו הצבאי, שימש רייכל כיועץ בפנימייה לעולים חדשים ולילדים שחוו קשיי הסתגלות, שרוב ילדיה היו ממוצא אתיופי. בעקבות זאת, התחיל רייכל להתקרב למוזיקה אתיופית עממית ומוזיקת פופ והחל לפקוד מועדונים וברים של בני העדה האתיופית בתל אביב.

קריירה
------

פעילותו המוזיקלית המקצועית של רייכל החלה כנגן פסנתר ואקורדיון לאמנים כמו עברי לידר, ריקי גל וערן צור. בין האלבומים הראשונים שבהם השתתף כנגן קלידים או פסנתר היו "תכלית בתחתית" של ערן צור ו"בעדינות" של איגי וקסמן שיצאו בשנת 2000 ו"האנשים החדשים" של עברי לידר שיצא ב-2001.

### הפרויקט של עידן רייכל

 ערך מורחב – **הפרויקט של עידן רייכל**  

הפרויקט של עידן רייכל בתל אביב, 2011.
הפרויקט של עידן רייכל בוורשה, ספטמבר 2011
בשאיפה להתפתח מנגינה להפקה מוזיקלית, החליט רייכל ליצור תיק עבודות המעיד על יכולותיו. לשם כך הקליט בבית הוריו כשלושים זמרים שונים, רובם בני העדה האתיופית. בין היתר ניסה לעניין את יהודה עדר, אז מנהל המחלקה הישראלית בחברת התקליטים הד ארצי. לדברי עדר הוא השיב לו "את המשפט הכי גרוע שאתה יכול להגיד: 'לא שמעתי ואני לא אוהב'", משום שבאותה תקופה סיים לעבוד עם שלמה ארצי על שני תקליטים ו"לא יכ[ו]לתי לשמוע יותר שירים". לעומת זאת, כשהציג רייכל את השירים לפני חברת הליקון התלהבו אנשיה מן התוצאה, והחליטו להפיץ את האלבום כמו שהוא. בדצמבר 2002 יצא האלבום "הפרויקט של עידן רייכל" בהוצאת הליקון. את רוב שיריו כתב והלחין רייכל, שגם עיבד את רובם יחד עם המתופף גלעד שמואלי. הסינגלים שיצאו מהאלבום, "בואי", "מדברים בשקט", "אם תלך" ו"הנך יפה" זכו להצלחה גדולה, והגיעו לצמרת מצעדי הפזמונים. רייכל עצמו שר שני שירים באלבום, "הנך יפה" ו"שושנים עצובות". האלבום זכה להצלחה גדולה והיה הנמכר ביותר בישראל בשנת 2003. בעקבותיו זכה ההרכב בתואר "הרכב השנה" במצעדי הפזמונים השנתיים של רשת ג' ושל גלגלצ, ובשניהם זכה השיר "אם תלך" בתואר "שיר השנה". האלבום הגיע למעמד פלטינה מרובעת לאחר שמכר למעלה מ-150,000 עותקים.

בינואר 2005 יצא האלבום השני של הפרויקט, "ממעמקים", בו כתב והלחין רייכל את רוב השירים, ואף שר שיר אחד באלבום, "ממעמקים", שזכה להצלחה רבה, כשהוכתר כ"שיר העשור" במצעד "פסקול העשור" של ערוץ 24. האלבום שיחזר את הצלחת קודמו, והגיע למעמד אלבום זהב תוך יומיים בלבד. מכירותיו הגיעו למעל 140,000 עותקים. מאלבום זה הצליחו פרט ל"ממעמקים" השירים "יש בי עוד כוח", "מילים יפות מאלה", "מכל האהבות" ו"שובי אל ביתי". בשנת 2006 הוציאה חברת התקליטים האמריקאית קומבנצ'ה אלבום אוסף בשם "The Idan Raichel Project" הכולל מבחר מתוך שני האלבומים הקודמים של הפרויקט.

בספטמבר 2007 יצא לאקרנים הסרט "שחור על לבן", בבימויו של תומר הימן, המתעד את מסעו של הפרויקט של עידן רייכל באתיופיה. שיר הנושא של הסרט, "הביתה, הלוך חזור", יצא באותו חודש, בביצועה של כברה קסאי. בסרט עצמו, מבוצע השיר על ידי רייכל.

ביוני 2008 יצא הסינגל "מנעי קולך מבכי", שנכתב עבור גלגלצ לכבוד חגיגות שנת ה-60 למדינת ישראל. בנובמבר 2008 יצא האלבום השלישי של הפרויקט של עידן רייכל, "בין קירות ביתי". את האלבום הפיק רייכל במשותף עם גלעד שמואלי, מתופף הפרויקט. גם אלבום זה זכה להצלחה, והסינגלים שיצאו מתוכו, "חלומות של אחרים", "שאריות של החיים", "מי נהר" ו"רוב השעות" הצליחו במצעדי הפזמונים. האלבום כלל גם את השיר "מנעי קולך מבכי" כסינגל נפרד. רייכל שר כשלושה שירים באלבום, "חלומות של אחרים", "הכל עובר" ו"בין קירות ביתי". בהמשך הגיעו מכירותיו ליותר מ-100,000 עותקים. בשנת 2009 הופץ האלבום גם באירופה וארצות הברית באמצעות חברת התקליטים האמריקאית קומבנצ'ה, ובעקבות כך, הצליח האלבום להגיע למקום הרביעי במצעד אלבומי העולם של הבילבורד.

ביולי 2011 יצא אלבום האוסף השני של הפרויקט, "הביתה, הלוך חזור", המורכב משלושה תקליטורים. נכללו בו סינגלים חדשים, ביצועים לשירי ההרכב בהופעות חיות ושירים שהוקלטו קודם לכן ולא נכללו באף אחד מאלבומי הפרויקט. עבור האלבום הקליט רייכל את גרסתו לשיר "מחכה", שהלחין במקור עבור ריטה. בדצמבר 2012 הוקרן בערוץ 2 הסרט "הביתה, הלוך חזור", המתעד את טיסתו של ההרכב לניו יורק, כחלק מסיבוב הופעות.

במרץ 2013 יצא אלבום האולפן החמישי של הפרויקט, "רבע לשש", אשר הופק על ידי רייכל וגלעד שמואלי במשותף. מהאלבום התפרסמו השירים "עכשיו קרוב", "בלילה" "Sabe Deus" ו"עד שאין יותר לאן". רייכל עצמו שר באלבום חמישה שירים, "יורד הערב" ו"Sabe Deus" (בדואט עם הזמרת אנה מורה), "עד שאין יותר לאן", "הרוח הזו" ו"עולם שלם". האלבום הגיע למקום התשיעי במצעד אלבומי העולם של בילבורד וזכה אף להצלחה רבה ברחבי העולם. ארבעה חודשים מיום יציאתו נאמדו מכירות האלבום בכ־80,000 עותקים. במצעד הפזמונים השנתי של גלגלצ, זכה השיר "בלילה" בתואר "שיר השנה".

ב-10 ביוני 2014 יצא הסינגל "Petit Roi" של הפרויקט. בשנת 2020, כחמש שנים לאחר מכן, יצא הסינגל "איזה יום טוב", בהשתתפותה של נסרין קדרי.

### עבודה במקביל לפרויקט

בשנת 2003 היה רייכל חבר בלהקת "בוטן מתוק בקרקס". רייכל ניגן בקלידים והשתתף בעיבודי השירים באלבומה הראשון של הלהקה, "כל מה שנשאר". לאחר צאת האלבום עזבו את הלהקה רוב חבריה, ורייכל ביניהם. לאורך שנות פעילותו כמפיק "הפרויקט של עידן רייכל" הלחין רייכל שירים אחדים גם לזמרים נוספים. הראשונה שהקליטה שיר בלחנו מחוץ למסגרת הפרויקט הייתה מאיה בוסקילה, שהקליטה בסוף שנת 2003 את השיר "יש בליבי כינור", שהלחין רייכל למילים של נורית בת-שחר צפריר. רייכל חש כי לחן השיר לא מתאים לאלבומיו, ולבקשתה של בוסקילה, העביר לה את השיר. השיר נבחר להיות הסינגל הראשון מאלבום הבכורה של בוסקילה, "סיפור מכור". שירים נוספים שהלחין רייכל לזמרים אחרים כוללים את "מוכרת לי מפעם" של דין דין אביב למילותיה של חמוטל בן זאב, "נהר של טעויות" שכתבה ושרה שרון קרלן, "מחכה" שכתבה ושרה ריטה ו"בסוף יום", שכתב והלחין לשירי מימון. כמו כן השתתף רייכל בעיבוד השיר "אם תבוא" באלבומה של נינט טייב "יחפה" ובקולות רקע באלבומו של מתי כספי, "נפש תאומה".

בשנת 2010 יצא רייכל לסיבוב הופעות משותף יחד עם זמרת הנשמה האמריקאית אינדיה ארי ברחבי העולם, על מנת לקדם את אלבומם המשותף, Open Door, שבסופו של דבר נגנז בשנת 2012. ב-10 בדצמבר 2010 הופיע רייכל ביחד עם ארי בטקס פרס נובל לשלום שנערך באוסלו. באותו החודש, יצא סינגל משותף לרייכל ואביב גפן, בשם "קוצים". בפברואר 2011 הוציאו רייכל וגפן עוד סינגל משותף, שנקרא "בובות". שני הסינגלים יועדו להיכלל באלבום משותף של השניים, אך פעילותם הרבה של השניים בתחומים אחרים הביאה להפסקת שיתוף הפעולה ביניהם. שני השירים נכללו באלבומו של גפן "פסיפס", שבו נכלל גם שיר של השניים שלא יצא כסינגל, "מסילת הרכבת".

בפברואר 2012 הוציא רייכל אלבום משותף עם הגיטריסט המאלי ויו פארקה טורה בשם "The Tel Aviv Session". רייכל וטורה פעלו יחד כצמד בשם "טורה-רייכל קולקטיב", כאשר רייכל הופקד על ההפקה המוזיקלית ונגינת הפסנתר ופארקה טורה על הגיטרה. באלבום אחד עשר שירים, רובם אינסטרומנטליים, בלחנים משותפים לרייכל ולטורה. באלבום ניגנו גם יוסי פיין בגיטרה בס וסולימאן קיין בכלי הקשה, לצד מספר נגנים אורחים בשירים אחדים. שניים מהשירים כללו גם שירה, ובאחד מהם התארחה הזמרת כברה קסאי. האלבום יצא בישראל על ידי הליקון ובארצות הברית על ידי קומבנצ'ה.

בשנת 2013, בעת ביקורו השלישי של נשיא ארצות הברית ברק אובמה בישראל, נבחר רייכל להופיע בפניו בארוחה הנשיאותית שבמשכן הנשיא. ב-4 ביולי 2013 הזמינה הזמרת אלישיה קיז את רייכל להופיע עימה בהופעתה בישראל, יחד הם שרו את שירו "ממעמקים".

בנובמבר 2014, במקביל לעבודתו עם הפרויקט, הוציא רייכל את האלבום השני עם המוזיקאי ממאלי ויו פארקה טורה, The Paris Session, אותו הקליטו השניים בפריז. בעקבות האלבום, יצאו השניים לסיבוב הופעות עולמי אשר כלל ארבעה עשר הופעות ברחבי ארצות הברית, ביניהן הופעה בניו יורק, וזכו לתשבחות וביקורות רבות, בהן סיקור בניו יורק טיימס.

ב-12 באוקטובר 2015 הוציא רייכל את הסינגל הראשון מתוך אלבום הסולו הראשון שלו, "מעגלים". ב-24 בנובמבר 2015 הוציא רייכל סינגל נוסף, "לפני שייגמר". ב-3 בדצמבר, הוציא אלבום תחת השם "היד החמה". לאור ההזמנות המוקדמות בישראל, האלבום הגיע למעמד אלבום זהב עוד בטרם יציאתו. בשנת 2016, יצא האלבום בארצות הברית על ידי חברת התקליטים האמריקאית קומבנצ'ה, ובעקבות כך, הגיע האלבום למקום השלישי במצעד אלבומי העולם של הבילבורד. באפריל 2016, הגיע למעמד של אלבום פלטינה עבור מכירותיו בישראל. בעקבות יציאת אלבום הסולו, החל רייכל להופיע בישראל וברחבי העולם עם סיבוב ההופעות "רייכל - פסנתר - שירים", בה הוא מביא את השירים לקהל כפי שהם נכתבו בבית או באולפן, תוך כדי נגינה בפסנתר ושימוש בכלים נוספים בהם מנגן. במקביל, הוא ממשיך להופיע עם "הפרויקט של עידן רייכל". בנובמבר-דצמבר 2015 התארח פעמיים בתוכנית בית ספר למוסיקה. בפעם הראשונה השתתף בערב ספיישל, בו הוא נפגש עם חלק מהתלמידים ושר איתם. בפעם השנייה התארח כחלק מ"מסיבת חנוכה" וערב התרמה לעמותת פתחון לב.

ב-14 בינואר 2017 הוציא רייכל את הסינגל הראשון מתוך אלבום הסולו השני שלו, "גלגל מסתובב", שזכה לאהדה רבה בתחנות הרדיו, כשהצליח להגיע לצמרת המצעד השבועי של מדיה פורסט. במאי יצא הסינגל השני מתוך האלבום, "אהבה כזו" שלביצוע שלו בחר רייכל את זהבה בן. בפברואר 2017, זמן מה לפני יציאתו של רייכל לסיבוב הופעות ברחבי אירופה וארצות הברית, התקיים במוזיאון תל אביב לאמנות ערב גאלה, במסגרת תערוכת הדגל של המוזיאון "בנוגע לאפריקה: אמנות עכשווית ואפרו-פוטוריזם". במהלך הערב הוענק לרייכל, אות הוקרה מיוחד על תרומתו ל"קירוב לבבות בין תרבויות באמצעות מוזיקה". במקביל, זכה סיבוב ההופעות "רייכל - פסנתר - שירים" להצלחה, תוך שעלה 150 פעם באירופה, ארצות הברית, דרום אמריקה וכן בישראל, בה התקיימו גם שבעה עשר מופעים באמפי שוני. בספטמבר יצא האלבום "רייכל - פסנתר - שירים", המתעד את ההופעות מתוך סיבוב ההופעות שהתקיימו באמפי שוני.

**אולפן גלי צה"ל. משדר מיוחד ליום העצמאות 2016**  
משמאל לימין: מפקד התחנה ירון דקל, עידן רייכל, שרת התרבות מירי רגב, מגיש התכנית יועז הנדל וד"ר עשהאל לובוצקי
באפריל 2017 יצא השיר "Po co" של הזמרת הפולנית קאיה (אנ') בו התארח רייכל. הסינגל הגיע למקום ה-3 במצעד השבועי של פולין וקיבל את תואר הזהב מאיגוד תעשיית ההקלטות הפולני. ביוני, הזמר היווני ניקוס ורטיס הוציא את השיר "Ερωτευμένος" ("מאוהב"), עם הלחן של עידן רייכל לשיר "שאריות של החיים". בפברואר 2018 הוציא את הסינגל "ואם תבואי אליי", שמהווה כשיר הנושא מתוך אלבום הסולו השני שלו. השיר זכה להצלחה רבה ונכנס אל צמרת מצעדי הפזמונים השבועיים. במאי, הוציא רייכל סינגל נוסף מתוך האלבום, "בראשית". השיר נכתב במהלך נסיעותיו של רייכל בעולם בהשראת המפגשים שלו עם אנשים מרחבי הודו ואפריקה. את השיר מלווה וידאו קליפ של אמנית החול אילנה יהב. באותה השנה, השתתף במופע פסטיגל, המבוסס ברובו על שיריו.

ב-31 בינואר 2019 הוציא רייכל את אלבום הסולו השני שלו, "ואם תבואי אליי", שגרר ביקורות מעורבות. יציאתו לאור של האלבום לוותה בארבע הופעות שהתקיימו בהיכל מנורה מבטחים, ובסיבוב הופעות בינלאומי נרחב במהלך חודש מרץ 2019 באיטליה, הולנד, שווייץ, צרפת, אוסטריה וארצות הברית. באפריל 2019, לרגל יום העצמאות, יזמה תחנת הרדיו גלגלצ את הפקת השיר "שבט אחים ואחיות" בו השתתפו אמנים ישראלים בולטים רבים. השיר, שהולחן על ידי רייכל למילותיו של דורון מדלי, זכה לפופולריות רבה, הושמע רבות בתחנות הרדיו והיה פופולרי במסיבות סיום בבתי הספר היסודיים בישראל. במאי הוציא את הסינגל "עכשיו נשארנו שנינו", שזכה להשמעות רבות בתחנות הרדיו. באוקטובר הוציא את הסינגל "כתוב מלמעלה", שהגיע למקום הראשון במצעדים השבועיים של מדיה פורסט וגלגלצ. בדצמבר הוציא את הסינגל "אם רק תסכימי", בהשתתפותו של יהורם גאון, שיצא לרגל יום הולדתו ה-80 של גאון.

במרץ 2020 נבחר השיר "Feker Libi" בביצוע עדן אלנה, אשר כתב והלחין רייכל יחד עם דורון מדלי, לייצג את ישראל באירוויזיון 2020, שהיה אמור להיערך ברוטרדם, הולנד. בשל מחלת נגיף קורונה 2019, בוטל האירוויזיון בשנה זו, וכלל הזמרים המייצגים נבחרו אוטומטית לייצג בשנה שלאחר מכן 2021 את מדינתם, אך השיר שנבחר ל-2020 לא יכול היה להשתתף בתחרות ב-2021. עוד באותו החודש, עקב ביטול התחרות, הוציא גרסת כיסוי לשיר שהוקלטה בדירתו במהלך סגר בעקבות הנגיף.

ביולי 2020, הוציא את השיר "למה ככה עצובה", ביחד עם סתיו בגר, שהגיע למקום הראשון במצעד השבועי של מדיה פורסט. בהמשך, הוציא רייכל שלושה שירים שכתב והלחין יחד עם הפזמונאי אבי אוחיון, והם: "מכל הכוכבים בלילה" בביצועו של אייל גולן, שיצא באוקטובר 2020, "מתגעגעת אותך" בביצועה של הזמרת עדן בן זקן, שיצא בינואר 2021, ואת "ככה מיום ליום" בביצועו של רייכל עצמו שיצא במאי.

בחודש מאי התקיימה הצגת הגאלה להצגה המוזיקלית "חלומות של אחרים", בה שובצו קטעים מתוך שיריו הרבים של עידן רייכל כחלק מהעלילה העוסקת בהגשמת חלומות, דימוי עצמי הצלחה וכישלון. ההצגה הופקה על ידי" תיאטרון השעה הישראלי לילדים ונוער.

ביולי 2021 יצא לאור הסינגל - שושנה דמארי ועידן רייכל "ספרי תמה תמימה". זמן קצר לפני מותה (ב-2006) הקליטה דמארי עם רייכל את השיר התימני "ספרי תמה תמימה", אותו ביצעה בתחילת דרכה. ההקלטה לא ראתה אור מעולם. לכבוד הסרט "המלכה שושנה" ליוותה התזמורת הסימפונית ירושלים את ההקלטה, וזו נכללת בסרט ויצאה בליווי קליפ.

לרגל פסטיבל המחול כרמיאל ה-34 שהתקיים בסוף יולי 2021 הוציא הפסטיבל גרסה מיוחדת בביצועו של רייכל לשיר "מעגלים". רייכל נבחר להשתתף כאורח הכבוד במופע הנעילה של הפסטיבל שנקרא "מעגלים".

ביולי 2021 יצא גם הסינגל של דולי ופן עם עידן רייכל "להאמין".

ב-22 באוגוסט 2021 הוציא את אלבום ההופעה *The Idan Raichel Symphonic Project (Live In Buenos Aires)*, בשיתוף התזמורת הסימפונית בארגנטינה.

בנובמבר 2021 הוציא רייכל את הסינגל "אבן על אבן" (רגע של אושר)אשר זכה גם לביצוע אקוסטי ולרמיקס.

את שנת 2022 פתח רייכל עם הקלטה חדשה לשיר "מכל הכוכבים בלילה" בביצועו ובמרץ יצא הסינגל "כמה שרחוק" של הפרויקט עם יונתן אברהם, אשר זכה בשיר של רייכל בתוכנית "הכוכבים של צה"ל" ששודרה בערב ביום העצמאות 2021.
באפריל הופיע רייכל עם התזמורת הפילהרמונית הישראלית בשלושה מופעים מיוחדים שהתקיימו בהיכל התרבות בתל אביב.
בערב יום העצמאות השנה הופק ושודר בפעם השנייה הפורמט ״הכוכבים של צה״ל״ שיצר רייכל עם שידורי ״קשת 12״ ובו התארחו גם הפעם חיילים וחיילות קרביים שהפכו לערב אחד לזמרים.

בתחילת מאי יצא לאור יצא שיתוף פעולה של הפרויקט של עידן רייכל עם מרגלית צנעני עם השיר "על הספסל שבשכונה".
במקביל החל רייכל בחזרות לקראת מופע חדש של הפרויקט אשר הופעת הבכורה שלו התקיימה ב-Live Festival ב-31/5/2022. הפסטיבל, פרי חזונו של רייכל, מתקיים זו הפעם החמישית במשך שמונה ימים רצופים באמפי LIVE פארק ראשון ומשלב מוזיקה, קולינריה ואמנות.

בפברואר 2023 פורסם שירהּ של אופק נחמן "ציפור בלי שמיים", שאותו כתב והלחין רייכל בשיתוף אבי אוחיון.

סגנון מוזיקלי
-------------

עידן רייכל בהופעה ברודולשטאדט שבגרמניה, 2007
המוזיקה של רייכל היא בעיקר בסגנון מוזיקת עולם, אך היא משלבת בתוכה גם מוזיקה אתיופית, רוק, פופ ופולק. לעיתים, נוהג רייכל לשלב בשיריו קטעים מהתנ"ך, כדוגמת "הנך יפה", שמילותיו מבוססות על פרק ג' בספר שיר השירים. בריאיון ל-ynet, סיפר רייכל כי התנ"ך בשבילו הוא "מקור השראה רציני ליצירה". רוב שיריו הם בשפה העברית, אך משלבים בתוכם גם שפות זרות, בהן אמהרית, ערבית וספרדית. הפרויקט של עידן רייכל, המורכב מזמרים ישראלים יוצאי אתיופיה רבים, ידוע בהשפעתו הרבה על המוזיקה האתיופית בישראל ובעולם.

תגובת המבקרים
-------------

רבים ממבקרי המוזיקה התרשמו מאוד מסגנונו המוזיקלי של רייכל. מבקר המוזיקה יוסי חרסונסקי כתב ביקורת על סיבוב ההופעות של רייכל, "ממעמקים", ושיבח את סגנונו המוזיקלי של רייכל באומרו: "החוכמה והתחכום שלו מתמצים באיך להגיע אל מועדון הדאנס הקוסמופוליטי, ואז לחזור לפינת הליריות הישראלית בשני שירים חפים מאתניות". גם אסף נבו ממאקו שיבח את סגנונו המוזיקלי, באומרו כי: "המוזיקה של רייכל היא לא רק בעד חופש מחשבתי, מעוף יצירתי ופלורליזם של שפות, סאונדים ומקצבים, היא אומרת שהישראלי שווה לאפריקני, שווה לקולומביאני, שווה לגרמני, שווה לערבי". שרת התרבות והספורט מירי רגב שיבחה אף היא את המוזיקה של רייכל, באומרה: "יצירתך המוזיקלית היא מעיין מים חיים של אהבת ישראל, של אחווה ושל לכידות בעם שלנו".

בשנת 2018, השיר "ואם תבואי אליי" עורר סערה בשל תוכנו המיני, תוך שנמתחה ביקורת על שימוש בשיר כצלצול של בית ספר. בתגובה, משרד החינוך שלל את האפשרות לשימוש בשיר כצלצול.

חיים אישיים
-----------

בת זוגו של רייכל משנת 2009 היא דמאריס דויבל, שף קונדיטורית ילידת אוסטריה, אותה הכיר כשהופיע באוסטריה, ולהם שתי בנות ושני בנים.

באפריל 2013, נפרד מתסרוקת הראסטות שהייתה מזוהה איתו במהלך הקריירה. בריאיון ל-"7 לילות" סיפר רייכל כי הורדת הראסטות התרחשה בעקבות דרישת דמאריס: "היא הטילה עליהן וטו. לקחה את מכונת התספורת והודיעה לי, 'זה קורה היום', לקח איזה 20 דקות לעבור על הכל".

### דעותיו

עידן רייכל התבטא בכמה הזדמנויות כנגד אמנים שהשתמטו מהשרות הצבאי וטען כי אלה האנשים שיגרמו לקרע הכי גדול בחברה ובמדינה. רייכל יצא להגנתו של "קפטן ג'ורג'" שהואשם בהתעללות במוסטפא דיראני, מחוטפי רון ארד. בנוגע למחלוקת בנושא חופש ביטוי ומימון תרבות ממדינת ישראל, טען רייכל כי חופש הביטוי הוא רחב אך צידד בדעה כי מדינת ישראל יכולה לחייב להציב דגל באולמות תרבות ולבחור אילו תכנים וערכים לממן ואילו לא.

בפוסט שפרסם בפייסבוק באפריל 2022 יצא רייכל נגד אובדן המשילות בנגב. הוא חשף כי פעמיים אילצו אותו נהגים בדואים לרדת לשולי הדרך כאשר היה בדרכו לאילת: "תחושת חוסר האונים, כשאתה נתון לגחמות של פורעי חוק, היא איומה", כתב וקרא "להחזיר מיד את השליטה, החוק והסדר לכבישי הדרום".

פרסים והוקרה
------------

מרטין לותר קינג השלישי בביקור אצל ראובן ריבלין בבית נשיא מדינת ישראל מעניק אות הערכה לעידן רייכל, פנינה תמנו שטה וענת סרגוסטי על פעילותם למען זכויות אדם.
במשך הקריירה, קיבל רייכל פרסים ואותות מטעם ארגונים שונים בישראל וברחבי העולם. בשנת 2003 קיבל את פרס האקו"ם הראשון שלו, "אלבום השנה" עבור אלבום הבכורה של הפרויקט של עידן רייכל הנושא את שמו של ההרכב. בשנת 2005 קיבל את אותו הפרס עבור אלבומו השני של ההרכב, "ממעמקים". באותו הטקס, קיבל שיר הנושא "ממעמקים" את פרס "שיר השנה". בשנת 2006 זכה בפרס משרד החינוך והתרבות למלחין השנה.

בשנת 2009 זכה השיר "חלומות של אחרים" בפרס אקו"ם לשיר השנה. עוד באותה השנה, נבחר על ידי קוראי העיתון "מעריב", בגיליון ערב ראש השנה תשס"ט, לזמר העשור של ישראל. כמו כן, זכה הפרויקט של עידן רייכל בתואר "הרכב העשור" על ידי ערוץ 24. באותו אירוע, שנערך ב-15 באוקטובר 2009 בבריכת הסולטן שבירושלים, זכה שירו של רייכל, "ממעמקים", בתואר "שיר העשור".

בשנת 2013 קיבל השיר "בלילה" של הפרויקט של עידן רייכל את פרס "שיר השנה" במצעד הפזמונים השנתי של גלגלצ. בשנת 2014 קיבל פרס אקו"ם נוסף למלחין השנה, עבור אלבומו הרביעי של הפרויקט, "רבע לשש". בספטמבר של אותה השנה, נבחר "הפרויקט של עידן רייכל" להרכב השנה ב"מצעד השנתי של ישראל" שערך האתר מאקו. בנובמבר קיבל את פרס "נציג המוזיקה הישראלית בחו"ל", במסגרת פרסי המוזיקה של MTV ישראל.

בשנת 2015 קיבל רייכל את אות יקיר ים המלח בידי דב ליטבינוף, ראש המועצה אזורית תמר בפסטיבל התמר ה-16, על תרומתו להאדרת ים המלח ברחבי העולם וקידום הצלתו. כבר בשנה שלאחר מכן, ב-2016, קיבל את אות "הגיבור האלמוני" על שם מרטין לותר קינג (יחד עם ענת סרגוסטי ופנינה תמנו-שטה) מידי בנו של לותר קינג, על פעילותו למען זכויות אדם, בדגש על פעילות למען עולי אתיופיה ולמען קירוב בין מגזרים בישראל.

ביוני 2016 קיבל תואר עמית של כבוד ממוזיאון ישראל. התואר הוענק לרייכל בהוקרה על "תרומותיו הרבות לאומנויות הבמה בישראל ובעולם". ביולי קיבל אות הוקרה נוסף, על טיפוח הקשר בין ישראל לתפוצות באמצעות אומנות. מתוך נימוקי קבלת הפרס: "שיתופי הפעולה חובקי העולם שעידן יצר במהלך כל שנות הקריירה שלו, הפכו אותו לשגריר תרבותי למיליוני מעריצים למען עולם מלא תקווה, שבו שיתופי פעולה מוזיקליים מסירים מחיצות בין אנשים הבאים מרקעים שונים ותרבויות שונות".

בספטמבר 2019, בסיכומי העשור במוזיקה העברית בתחנת הרדיו "כאן גימל", נבחר "הפרויקט של עידן רייכל" ל"הרכב העשור". בשנת 2020, זכה להשיא משואה בטקס הדלקת המשואות.

במאי 2021 הוענק לרייכל תואר דוקטור לשם כבוד, מטעם אוניברסיטת בר-אילן.

דיסקוגרפיה
----------

 ערך מורחב – **דיסקוגרפיה של עידן רייכל**  

### אלבומי אולפן

* 2015: היד החמה
* 2019: ואם תבואי אליי

### אלבומי הופעה

* 2017: רייכל - פסנתר - שירים: הקלטות נבחרות מאמפי שוני
* 2021: *The Idan Raichel Symphonic Project (Live In Buenos Aires)*

### אלבומי "הפרויקט של עידן רייכל"

#### אלבומי אולפן

* 2002: הפרויקט של עידן רייכל
* 2005: ממעמקים
* 2008: בין קירות ביתי
* 2013: רבע לשש
* 2024: מגדל של אור

#### אלבומי אוסף

* 2006: The Idan Raichel Project
* 2011: הביתה, הלוך חזור

### אלבומי "טורה-רייכל קולקטיב"

* 2012: The Tel Aviv Session
* 2014: The Paris Session

### אלבומי אולפן בשיתוף "בוטן מתוק בקרקס"

* 2003: כל מה שנשאר

הופעות
------

### סיבובי הופעות

* 2003: הפרויקט של עידן רייכל
* 2005: ממעמקים
* 2009: בין קירות ביתי
* 2011: מנגנים בשקט 2011 - המופע האקוסטי
* 2011: Open Door (עם אינדיה ארי)
* 2013: רבע לשש
* 2017: רייכל - פסנתר - שירים

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **עידן רייכל** |
| ויקישיתוף תמונות ומדיה בוויקישיתוף: **עידן רייכל** |

* 

* אתר האינטרנט הרשמי של עידן רייכל
* עידן רייכל, ברשת החברתית פייסבוק

* עידן רייכל, ברשת החברתית אקס (טוויטר)

* עידן רייכל, ברשת החברתית אינסטגרם

* עידן רייכל, סרטונים בערוץ היוטיוב

* עידן רייכל, במסד הנתונים הקולנועיים IMDb (באנגלית)

* עידן רייכל, באתר שירונט

* עידן רייכל, באתר אייטונס (באנגלית)

* עידן רייכל, באתר ספוטיפיי

* עידן רייכל, באתר Last.fm (באנגלית)

* עידן רייכל, באתר AllMusic (באנגלית)

* עידן רייכל, באתר MusicBrainz (באנגלית)

* עידן רייכל, באתר Yandex.Music (ברוסית)

* עידן רייכל, באתר Discogs (באנגלית)

* עידן רייכל, באתר Songkick (באנגלית)

* עידן רייכל, באתר Tab4u

* עידן רייכל, באתר Genius

* עידן רייכל, דף שער בספרייה הלאומית

* עידן רייכל, באתר MOOMA (בארכיון האינטרנט)

* עידן רייכל, באתר בילבורד (באנגלית)
* העמוד של עידן רייכל ב-MusicDB
* מידע על עידן רייכל בקטלוג הספרייה הלאומית
* ערן סויסה, עידן רייכל: איש העשור במוזיקה. ראיון, nrg‏, 18 בספטמבר 2009
* ירעם נתניהו, שליפות עם עידן רייכל, באתר nrg‏, 12 במאי 2009
* עדי רובינשטיין, פרויקט חייו, ישראל היום, 18 במאי 2010
* עינב שיף‏, הפרויקט של עידן רייכל: המוזיקאי שצחק אחרון, באתר וואלה!‏, 18 ביולי 2011
* משה צ'יטיאת, סיקור מופע: הפרויקט של עידן רייכל, באתר מיוזיק ניוז,‏ 5 באוקטובר 2012, ארכיון האינטרנט
* דנה ויס, ‏עידן רייכל: "אהיה אבא מעולה, אבל חרדתי", באתר ‏מאקו‏, 15 ביוני 2013
* אתר למנויים בלבד  רז שכניק, פרויקט חיים, באתר "ידיעות אחרונות", 4 בספטמבר 2017
* ניקי גולדשטיין, "קארפול קריוקי" עם עידן רייכל, ראיון באתר יוטיוב, מאי 2017
* רוני קובן, פגישה עם עידן רייכל, כאן 11 - תאגיד השידור הישראלי, 23 בנובמבר 2017
* אתר למנויים בלבד  חן קוטס, שאריות של החיים, באתר "ידיעות אחרונות", 27 באפריל 2020
* עידן רייכל באסופת "מלחיני משוררים ישראלים" בעריכת דודו אלהרר, האתר של נילי דגן

הערות שוליים
------------

1. ↑  ‏אלבום פלטינה לעידן רייכל, Charts‏
2. ↑  "חלומות של אחרים": מחזמר חדש המבוסס על שיריו של עידן רייכל, באתר ‏מאקו‏, 13 בינואר 2020
3. ↑  משה גלנץ, איך מייצאים מוזיקה ישראלית לעולם?, באתר ynet, 24 בדצמבר 2015
4. 1 2  אתר למנויים בלבד אבי פיטשון, "הליקון" חוגגת 30 עם תקליטי ויניל של אריק איינשטיין ועידן רייכל, באתר הארץ, 16 בספטמבר 2015
5. 1 2  אלבום פלטינה כפול נוסף לעידן רייכל, באתר וואלה!‏, 09 באוקטובר 2005
6. ↑  עידן רייכל במקום הראשון במוזיקת-עולם ב-itunes באמריקה, באתר ‏מאקו‏, 11 באפריל 2012
7. ↑  פסטיבל התמר 2015 - פלטינה מרובעת לרייכל, באתר ‏מאקו‏, 30 בספטמבר 2015
8. ↑  Idan Raichel, Billboard (ארכיון)
9. 1 2  שגיא בן נון‏, עידן רייכל ידליק משואה ביום העצמאות ה-72, באתר וואלה!‏, 06 באפריל 2020
10. 1 2  עתי"ם, הוכרזו הזוכים בפרס שר התרבות לזמר העברי, באתר הארץ, 25 במאי 2006
11. ↑  מרגש: עידן רייכל קיבל תואר דוקטור מהאוניברסיטה - סרוגים, באתר mobile.srugim.co.il
12. ↑   עידן רייכל מדליק את המשואה בטקס הדלקת המשואות ביום העצמאות ה-72 למדינת ישראל, סרטון באתר יוטיוב (אורך: 1:58)
13. ↑  גאווה מקומית: עידן רייכל ידליק משואה ביום העצמאות. צפו בשיחה שלו עם מירי רגב ובברכה שלו לתושבי העיר, באתר צומת השרון כפר סבא, ‏2020-04-06 (ארכיון)
14. ↑  עידן רייכל, עידן רייכל: "מתגעגע ליום כיפור בכפר סבא", באתר ynet, 25 בספטמבר 2012
15. ↑  מוזיקה - fun fact:העובדות שלא ידעתם על עידן רייכל, באתר פרוגי, ‏2019-11-03 (ארכיון)
16. ↑  Elias Levy, Idan Raichel la grande Voix d’Israël, The Canadian Jewish News, ‏2016-04-25 (באנגלית) (ארכיון)
17. 1 2 3  שגיא בן נון‏, עידן רייכל ידליק משואה ביום העצמאות ה-72, באתר וואלה!‏, 06 באפריל 2020
18. ↑  אסף נבו, כפולים: מאחורי ההצלחה של גיא ויהל, באתר ישראל היום, 18 בינואר 2018
19. ↑  ערן צור, "תכלית בתחתית", NMC,‏ 2000
20. ↑  איגי וקסמן, "בעדינות", הד ארצי, 2000
21. ↑  עברי לידר, "האנשים החדשים", הליקון, 2001
22. ↑  סוכן תרבות | 09.09.22, באתר יוטיוב, 47:10–47:41, ‏9 בספטמבר 2022
23. 1 2  שירי הדר, עידן רייכל: "השנה הצלחתי להשתחרר", באתר ynet, 29 בספטמבר 2015
24. ↑  איתמר אייכנר, עידן רייכל ידליק משואה ביום העצמאות, באתר ynet, 6 באפריל 2020
25. ↑  ynet, אתם בחרתם: "ממעמקים" הוא הלהיט הגדול ביותר של עידן רייכל, באתר ynet, 12 במאי 2016
26. ↑  עמי פרידמן, שיר ורגש: הצצה למופע הסודי של עידן רייכל, באתר ynet, 15 באפריל 2016
27. ↑  Music group brings Israeli multiculturalism to Bay Area, בארכיון אתר הפרויקט של עידן רייכל
28. ↑  בילבורד, The Idan Raichel Project
29. ↑  פוריה גל, רואה שחורים, באתר nrg‏, 12 באוקטובר 2007
30. 1 2  אור ברנע, בשנה הבאה באדיס אבבה, באתר ynet, 19 בספטמבר 2007
31. ↑  מנעי קולך מבכי, באתר "פזמונט"
32. ↑  דודי כספי, נעים בין קירות ביתו, באתר ynet, 31 בינואר 2009
33. ↑  נועה רובין, הו מה יפים הקולות הקסומים: הפרוייקט של עידן רייכל בהופעה, באתר nrg‏, 1 בפברואר 2009
34. ↑  בין קירות ביתי, באתר "פזמונט"
35. ↑  אלבום פלטינה לעידן רייכל, באתר web.archive.org, ‏2014-10-06
36. ↑  האלבום "בין קירות ביתי" במצעד אלבומי העולם, באתר בילבורד (ארכיון)
37. ↑  בן שלו, עידן האנטי-רייכל, באתר הארץ, 12 באוגוסט 2011
38. ↑  טלי ליברמן, הלוך חזור עם רייכל, באתר ynet, 12 בינואר 2013
39. ↑  אתר למנויים בלבד בן שלו, עידן רייכל שולח גלויה מגן עדן, באתר הארץ, 21 במרץ 2013
40. ↑  עידן רייכל ו"הפרויקט" באלבום חדש: "רבע לשש", באתר ‏מאקו‏, 12 במרץ 2013
41. ↑  "אני שר לפיליפה, גם בבית וגם בסקייפ", באתר ‏מאקו‏, 27 בפברואר 2014
42. 1 2  עידן רייכל: "מי שמוכר את המדינה בשביל הצלחה בחו"ל הוא אמן ואדם קטן מאוד", באתר ‏מאקו‏, 25 במרץ 2013
43. ↑  וואלה! תרבות‏, חגיגה של אוכל ושירים: פסטיבל המוזיקה המפתיע של עידן רייכל, באתר וואלה!‏, 26 בנובמבר 2017
44. ↑  אסף נבו, ‏הפרויקט של עידן רייכל מרקיד בצרפתית: "Petit Roi", באתר ‏מאקו‏, 10 ביוני 2014
45. ↑  דודי פטימר, ‏ביצוע גרוע וחסר רגש שאפילו עידן רייכל לא מציל: מה עובר על נסרין?, באתר מעריב אונליין, 12 בפברואר 2020
46. ↑  על פי דבריו של רייכל בתוכנית הרדיו "כל ההתחלות" ברשת ג', 24 בפברואר 2009
47. ↑  עידן רייכל מסכם הופעות באמריקה עם אינדיה ארי, באתר ‏מאקו‏, 26 ביולי 2011
48. ↑  Minder, Raphael (2011-06-23). "Israeli Singer of the World". *The New York Times* (באנגלית אמריקאית). ISSN 0362-4331. ארכיון מ-2020-07-06. נבדק ב-2020-07-13.
49. ↑  מתן אברמוביץ', עכבר העיר אונליין, עידן רייכל יופיע בטקס פרס נובל לשלום, באתר הארץ, 29 בנובמבר 2010
50. ↑  תימורה לסינגר, רייכל וגפן דוקרים ביחד, באתר ynet, 8 בדצמבר 2010
51. ↑  הליקון‏, אביב גפן ועידן רייכל - "בובות", באתר וואלה!‏, 28 בפברואר 2011
52. ↑  ערן סויסה, על קוצים: גפן ורייכל (כמעט) ביחד, באתר nrg‏, 29 ביוני 2011
53. ↑  פנאי פלוס, אפריקה ישראל(הקישור אינו פעיל), בארכיון הכתבות באתר הפרויקט של עידן רייכל
54. ↑  אור ברנע, עידן רייכל: "אלישיה קיז נדלקה על הפרויקט", באתר ynet, 19 ביולי 2013
55. ↑  עידן רייכל: "אלישיה קיז צנועה ומפרגנת, שנינו התרגשנו", באתר ‏מאקו‏, 5 ביולי 2013
56. ↑  עמי פרידמן, עידן רייכל ואלישיה קיז: "מייצגים את האהבה", באתר ynet, 28 בספטמבר 2014
57. ↑  עוד הישג לעידן רייכל: ראיון ב"ניו יורק טיימס", באתר ‏מאקו‏, 18 בנובמבר 2014
58. ↑  Rohter, Larry (2014-11-17). "From Mali to Israel, a Musical Bridge". *The New York Times* (באנגלית אמריקאית). ISSN 0362-4331. ארכיון מ-2020-04-11. נבדק ב-2020-06-28.
59. ↑  muzoic, עידן רייכל היד החמה (עמ' 1), ‏28 באוקטובר 2015(הקישור אינו פעיל)
60. ↑  גלי צה"ל :אלבום סולו לעידן רייכל: "רצון בלתי נשלט לחשיפה עצמית", באתר web.archive.org, ‏2016-05-13
61. ↑  האלבום "היד החמה" במצעד אלבומי העולם, באתר בילבורד (ארכיון)
62. 1 2  לינוי משעלי, ‏שגריר של כבוד: עידן רייכל קיבל מחווה מרגשת ממשרד החוץ, באתר "סרוגים", 22 בינואר 2018
63. ↑  eco 99 fm, ‏עידן רייכל הוציא אלבום סולו: "הרגיש נוח המקום של הלבד", באתר מעריב אונליין, 12 בינואר 2016
64. ↑  מערכת תכניות קשת, ‏צפו: עידן רייכל כובש את במת "בית ספר למוסיקה", באתר ‏מאקו‏, 4 בנובמבר 2015
65. 1 2 3  niv the tool, המצעד השבועי של מדיה פורסט, באתר mediaforest-group (ארכיון)
66. ↑  דודי פטימר, ‏דנה ברגר חושפנית, רמי קליינשטיין מסכם ואניה בוקשטיין פצצת פופ, באתר מעריב אונליין, 23 בספטמבר 2017
67. ↑  קאיה ועידן רייכל בגרסה האקוסטית של "Po co", באתר muzyka.interia.pl (בפולנית) (ארכיון)
68. ↑  "Po co", איגוד תעשיית ההקלטות הפולני (ארכיון)
69. ↑  רן בוקר, צפו: עידן רייכל וניקוס ורטיס שרים ביוונית, באתר ynet, 28 ביולי 2016
70. ↑  רן בוקר, נולד מתוך החופש: השיר החדש של עידן רייכל, באתר ynet, 21 בפברואר 2018
71. ↑  לינוי משעלי, ‏מנחשים? אלו 10 השירים הכי מושמעים לשנת 2018, באתר "סרוגים", 26 בדצמבר 2018
72. ↑  וואלה! תרבות‏, בראשית כבר הייתה אהבה: קבלו את השיר החדש של עידן רייכל, באתר וואלה!‏, 24 במאי 2018
73. ↑  רן בוקר, שיר בתוך חול: עידן רייכל עם קליפ חדש, באתר ynet, 24 במאי 2018
74. ↑  קיץ ברבנר, ‏משה פרץ: "הפסטיגל - הפחד הכי גדול שלי"; עידן רייכל: "כשלתי בריקודים", באתר מעריב אונליין, 5 בספטמבר 2018
75. ↑  מאתיופיה ועד ישראל: עידן רייכל משיק אלבום חדש, באתר "סרוגים", 31 בינואר 2019
76. ↑  משרד החינוך נגד עידן רייכל: שיר מיני מדי, באתר ‏מאקו‏, 21 ביוני 2018
77. ↑  תימורה לסינגר, ‏מעט מדי קסם וחידוש: על אלבום הסולו השני של עידן רייכל, באתר גלובס, 16 בפברואר 2019
78. ↑  צפו: עידן רייכל מאחד מגזרים בביצוע מיוחד, באתר "סרוגים", 3 בפברואר 2019
79. ↑  "שבט אחים ואחיות": ז'אנר אהוב, ביצוע פחות, באתר ‏מאקו‏, 25 באפריל 2019
80. ↑  אסף רוזן, "שבט אחים ואחיות" הוא להיט של מדינה בהכחשה, באתר ynet, 10 ביוני 2019
81. ↑  אתר למנויים בלבד בן שלו, גם עידן רייכל צועד בעקבות הפופ האמוני, באתר הארץ, 9 בנובמבר 2019
82. ↑  ערוץ 7, החדש של יהורם גאון ועידן רייכל: *אם רק תסכימי*, באתר ערוץ 7, 27 בדצמבר 2019
83. ↑  רן בוקר, השיר Feker Libi של דורון מדלי ועידן רייכל יהיה נציג ישראל לאירוויזיון, באתר ynet, 3 במרץ 2020
84. ↑  רן בוקר, אכזבה למדלי ורייכל: Feker Libi לא ייצג את ישראל באירוויזיון הבא, באתר ynet, 20 במרץ 2020
85. ↑  מקסים: גרסת הבידוד של רייכל לשיר של עדן אלנה, באתר "סרוגים", 30 במרץ 2020
86. ↑  - ערוץ 7, עידן רייכל כמו שעוד לא שמעתם, באתר ערוץ 7, 22 באוגוסט 2021
87. ↑  דודי פטימר, ‏עידן רייכל מנסה לעשות בניה ברבי, טליסמאן וים רפאלי בבנאליות איכותית, באתר מעריב אונליין, 3 בנובמבר 2019
88. ↑  וואלה! תרבות‏, עידן רייכל, עילי בוטנר, שלום חנוך ופוליקר: מה צפוי בפסטיבל "פתאל רוק"?, באתר וואלה!‏, 02 בדצמבר 2019
89. ↑  אתר למנויים בלבד בן שלו, אלבום חדש של עידן רייכל? לא בדיוק, באתר הארץ, 9 בפברואר 2019
90. ↑  חן מלול, "הִנָּךְ יָפָה רַעֲיָתִי וְשִׁפְתוֹתַיִךְ חוּט שָׁנִי": עידן רייכל פוגש את שיר השירים, בבלוג "הספרנים" של הספרייה הלאומית, 26.07.2018
91. ↑  ynet, בדרך לפארק: על מי נכתב השיר? תשאלו את עידן רייכל, באתר ynet, 14 באפריל 2014
92. ↑  עידן רייכל: "הזכיה של חגית היא תשובה לגזענות", באתר ‏מאקו‏, 24 ביולי 2011
93. ↑  רן בוקר, הפרויקט החדש של עידן רייכל: מודעות נגד גזענות, באתר ynet, 12 בינואר 2012
94. ↑  אתר למנויים בלבד רוגל אלפר, אתיופים? רק אצל גרוניך ורייכל, באתר הארץ, 10 במאי 2015
95. ↑  יוסי חרסונסקי, "ממעמקים" ההופעה, באתר יוסמיוסיק, ‏15 במרץ 2006 (ארכיון)
96. ↑  להקת פיקוד פרויקט: עידן רייכל דמע במופע לחיילים בפארק הירקון, באתר ‏מאקו‏, 4 ביולי 2014
97. 1 2  עידן רייכל ידליק משואה ביום העצמאות, באתר ‏מאקו‏, 6 באפריל 2020
98. 1 2  משרד החינוך נגד עידן רייכל: שיר מיני מדי, באתר ‏מאקו‏, 21 ביוני 2018
99. ↑  שי ארזואן, עידן רייכל ובת זוגו מצפים לילד ראשון, באתר ynet, 6 ביוני 2013
100. ↑  שי ארזואן‏, הפרויקט התרחב: עידן רייכל אב בפעם השנייה, באתר וואלה!‏, 28 במאי 2015
101. ↑  בר זגה, שבט אחים ואחיות: עידן רייכל ואשתו הביאו לעולם תאומים, במדור "פנאי פלוס" באתר ynet‏, 22 במרץ 2021
102. ↑  אתר למנויים בלבד נבו זיו, העידן החדש, באתר "ידיעות אחרונות", 1 בדצמבר 2015
103. ↑  עידן רייכל: "האמנים שלא עושים צבא הם תחתית החברה הישראלית", באתר ‏מאקו‏, 05 באפריל 2009
104. ↑  נועה הרשקוביץ‏, עידן רייכל: "לקפטן ג'ורג' מגיע צל"ש", באתר וואלה!‏, 31 בדצמבר 2013
105. ↑  משדר מיוחד ליום העצמאות 2016, מירי רגב, יועז הנדל, עידן רייכל, עשהאל לובוצקי, משדרים עצמאות - ישראליות תשע"ו, גלי צה"ל,12 במאי 2016.
106. ↑  איציק זוארץ, עידן רייכל: "פעמיים בדואים הורידו אותי מהכביש לאילת, הנגב מערב פרוע", באתר כאן, 5 באפריל 2022, בדיקה אחרונה ב־17 באפריל 2023
107. ↑  שיר השנה של אקו"ם: "אהבת נעורי" של שלום חנוך; פרס על מפעל חיים לנתן זך, באתר הארץ, 1 בדצמבר 2003
108. ↑  מרב יודילוביץ', השיר העברי המושמע ב-2005: "השקט שנשאר", באתר ynet, 21 בפברואר 2006
109. ↑  אור ברנע, הפרויקט יעבור לדום, באתר ynet, 23 באפריל 2010
110. ↑  אור ברנע, "אני קונה גיטרה חדשה עם הפרס", באתר ynet, 25 במרץ 2010
111. ↑  עידן רייכל: "תשע שנים אחרי 'בואי' ועדיין לא מקבלים את האתיופים", באתר ‏מאקו‏, 18 באוקטובר 2009
112. ↑  שיר העשור: "ממעמקים" בביצוע הפרוייקט של עידן רייכל, באתר ‏מאקו‏, 15 באוקטובר 2009
113. ↑  אור ברנע, שיר השנה שלכם: "בלילה" של עידן רייכל, באתר ynet, 4 בספטמבר 2013
114. ↑  "אני שר לפיליפה, גם בבית וגם בסקייפ", באתר ‏מאקו‏, 27 בפברואר 2014
115. ↑  אסף נבו, ‏הרכב השנה: הפרויקט של עידן רייכל, באתר ‏מאקו‏, 24 בספטמבר 2014
116. ↑  חגיגת פופ בטקס פרסי אמ.טי.וי ישראל, באתר ‏מאקו‏, 2 בנובמבר 2014
117. ↑  מעידן רייכל ועד בן-דרור ימיני: מי יגיע השנה לפסטיבל לימוד, באתר עלונדון, ‏15 בדצמבר 2019 (ארכיון)
118. ↑  nrg תרבות, כבוד: אות מרטין לותר קינג הוענק לעידן רייכל, באתר nrg‏, 9 במאי 2016
119. ↑  כאן גימל, כאן גימל גאה להציג: מצעד העשור הרשמי של ישראל, באתר כאן – תאגיד השידור הישראלי, 29 בספטמבר 2019
120. ↑  מעריב אונליין, ‏"כבוד גדול": עידן רייכל נבחר להשיא משואה בטקס המשואות ה-72, באתר מעריב אונליין, 6 באפריל 2020
121. ↑  טקס הענקת תוארי דוקטור לשם כבוד תשפ"א, באתר www.biu.ac.il

| **עידן רייכל** |
| --- |
| דיסקוגרפיה |
| אלבומי סולו | היד החמה • רייכל - פסנתר - שירים • ואם תבואי אליי • *The Idan Raichel Symphonic Project (Live In Buenos Aires)* |
| הפרויקט של עידן רייכל | הפרויקט של עידן רייכל • ממעמקים • *The Idan Raichel Project* ‏• בין קירות ביתי • הביתה, הלוך חזור • רבע לשש • מגדל של אור |
| טורה-רייכל קולקטיב | *The Tel Aviv Session* ‏• *The Paris Session* |
| בוטן מתוק בקרקס | כל מה שנשאר |
| סיבובי הופעות | ממעמקים • בין קירות ביתי • מנגנים בשקט 2011 - המופע האקוסטי • Open Door • רבע לשש • רייכל - פסנתר - שירים |
| ערכים קשורים | הליקון • קומבנצ'ה • שחור על לבן • הביתה, הלוך חזור |

| **עידן רייכל** – שירים |
| --- |
| הפרויקט של עידן רייכל |
| הפרויקט של עידן רייכל | "בואי" • "אם תלך" • "הנך יפה" • "מדברים בשקט" • "שושנים עצובות" |
| ממעמקים | "עלה נישא ברוח" • "שובי אל ביתי" • "יש בי עוד כוח" • "ממעמקים" • "מילים יפות מאלה" • "מכל האהבות" |
| בין קירות ביתי | "Todas las Palabras" • "שאריות של החיים" • "מי נהר" • "חלומות של אחרים" • "רוב השעות" • "מינהאר לי משיתי" • "הכל עובר" • "מנעי קולך מבכי" |
| הביתה, הלוך חזור | "אמא, אבא וכל השאר" • "הביתה, הלוך חזור" • "מחכה" |
| רבע לשש | "יורד הערב" • "עכשיו קרוב" • "בלילה" • "Sabe Deus" • "עד שאין יותר לאן" • "בקרוב" • "אם היית רואה" |
| מגדל של אור | "תחזור" • "כל יום מחדש" • "עד שתחזרי אליי" |
| סינגלים אחרים | "Petit Roi" • "איזה יום טוב" • "על הספסל שבשכונה" |
| סולו |
| היד החמה | "היד החמה" • "מעגלים" • "געגוע" • "בחמש שניות" • "לפני שייגמר" |
| רייכל - פסנתר - שירים | "לסלוח ולשכוח" |
| ואם תבואי אליי | "גלגל מסתובב" • "אהבה כזו" • "ואם תבואי אליי" • "בראשית" • "למה זה מגיע לנו" • "את לא נשארת לבד" |
| סינגלים אחרים | "קוצים" • "בובות" • "שבט אחים ואחיות" • "עכשיו נשארנו שנינו" • "כתוב מלמעלה" • "Lumiére" • "אם רק תסכימי" • "למה ככה עצובה" • "מכל הכוכבים בלילה" • "מתגעגעת אותך" • "ככה מיום ליום" • "להאמין" • "אין לך דאגות" |
| השתתפות בסינגלים | "Po co" |

|  |  |  |
| --- | --- | --- |
| **הקודם**:**–** | **פרס נבחרי הילדים לזמר השנה**  **2003: עידן רייכל**  | **הבא**:**2007–2005: הראל סקעת** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007297741405171
* BnF: cb15529713k (data)
* GND: 137894937
* ISNI: 0000 0001 1471 8636
* LCCN: no2005048091
* MusicBrainz: 48b69932-5352-4b2e-9847-b15ec8736d1e
* SUDOC: 244033765
* VIAF: 46494232
* WorldCat: lccn-no2005048091

 |